ICMI P-ISSN 2964-1187 Volume 3 (2022) E-ISSN 2964-1179 HISTORIOPRENEUR DAN POTENSI BUDAYA MELAYU DALAM PEMAJUAN INDUSTRI PELANCONGAN (PARAWISATA): PENGALAMAN MALAYSIA Historiopreneurs and the Potential of Malay Culture in the Advancement of the Traveling Industry (Parawisata): The Malaysian Experience Zaid Ahmad1 & Mohd Samsuddin2 1Setiausaha Agong Kehormat Persatuan Sejarah Malaysia (PSM) & Profesor, Universiti Putra Malaysia 2Timbalan Pengerusi Persatuan Sejarah Malaysia (PSM) & Profesor Madya, Pengerusi Pusat Kajian Politik, Sejarah dan Strategik, Universiti Kebangsaan Malaysia INFORMASI ARTIKEL ABSTRAK Riwayat Diterima: 5 September 2022 Direvisi: 10 Oktober 2022 Disetujui: 1 November 2022 Kata Kunci Historiopreneur Pelancongan Sejarah, budaya warisan Abstrak: Kertas ini bertujuan mengupas beberapa aspek berkaitan historiopreneur keusahawanan sejarah dan warisan - menjadikan elemen sejarah sebagai komoditi komersil yang ada nilai niaga. Ia termasuk budaya yang menjadi sebahagian daripada sejarah. Kesemua itu dirangkumkan sebagai komoditi bagi pembangunan industri pelancongan sejarah. Sejarah dan budaya adalah sesuatu yang sangat identikal dengan sesebuah peradaban. Sementara sesebuah peradaban itu dicirikan identitinya oleh sejarah budaya dan warisannya. Di Malaysia pelancongan sejarah telah pun wujud sejak sekian lama. Akan tetapi kewujudan pelancongan sejarah pada ketika ini boleh dikatakan masih bersifat tersamping kepada pelbagai sub-sektor pelancongan yang lain seperti hiburan, sukan dan rekreasi, alam semula jadi, pantai, perubatan dan makanan. Kajian dan pemerhatian menunjukkan masih banyak lokasi, artifak dan tinggalan bernilai sejarah yang terdapat dalam negara ini belum diberi tempat sewajarnya bagi dijadikan produk pelancongan. Kertas ini akan melihat scenario semasa produk pelancongan berasaskan sejarah dan budaya di Malaysia. Cabaran dan potensi serta Langkah ke hadapan dalam memajukan sub-sektor pelancongan berasaskan sejarah dan budaya juga akan dibahaskan. Kata kunci: historiopreneur, pelancongan, sejarah, budaya, warisan Abstract: This paper aims to examine several aspects related to historiopreneur, entrepreneurship, history, and heritage - making historical elements a commercial commodity that has commercial value. It includes culture which is part of history. All of that is summarized as a commodity for the development of 1 Setiausaha Agong Kehormat Persatuan Sejarah Malaysia (PSM) & Profesor, Universiti Putra Malaysia 2 Timbalan Pengerusi Persatuan Sejarah Malaysia (PSM) & Profesor Madya, Pengerusi Pusat Kajian Politik, Sejarah dan Strategik, Universiti Kebangsaan Malaysia 28 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 the historical tourism industry. History and culture is something that is very synonymous with a civilization. Meanwhile, a civilization is characterized by its identity by its cultural history and heritage. In Malaysia, historical tourism has existed for a long time. However, the existence of historical tourism at this time is arguably still sideways to various other tourism sub- sectors such as entertainment, sports and recreation, nature, beaches, medicine and food. Studies and observations show that there are still many locations, artifacts and remains of historical value in this country that have not been given a proper place to be used as tourism products. This paper will look at the current scenario of tourism products based on history and culture in Malaysia. Challenges and potential as well as future steps in advancing the tourism sub-sector based on history and culture will also be discussed. Keywords: historiopreneur, travel, history, culture, heritage Heritage is not solely a cultural resource, but (potentially) also an economic resource" Sebastian Schröder-Esch, 2006 Pisang kelat digonggong helang Jatuh ke lubuk Inderagiri Kalau berdagang ke tempat orang Baik-baik membawa diri Pucuk pauh delima batu Anak sembilang di tapak tangan Sungguh jauh di negeri satu Hilang dimata di hati jangan Baju baru dalam almari Baju dijahit tukang pilihan Kalau pandan membawa diri Ke mana pergi orang kasihan Anak enggang di kayu tinggi Patah ranting terbanglah ia Anak dagang tak lama di sini Sampai musim pulanglah ia 1. Pendahuluan "Jauh berjalan luas pandangan, lama hidup banyak pengalaman". Demikianlah ungkapan pepatah Melayu yang diwarisi turun temurun. Dalam dunia Melayu, mengembara, berdagang, merantau, bermusafir, belayar dan berkelana merupakan tradisi dan gaya hidup yang amat dekat dengan sanubari umat Melayu dan ada nilai tersendiri. Kehidupan sebagai masyarakat maritim yang mendiami pesisiran pantai dan sungai dan muara menjadikan hubungan mereka amat erat dengan dengan alam kelautan dan pelayaran, menjadikan orang Melayu begitu dekat dengan dunia pengembaraan, pelayaran dan permusafiran. Dalam sejarah peradaban manusia, pergerakan dari satu tempat ke satu tempat atau dari satu kawasan ke kawasan yang merupakan tabiat atau fitrah kejadian. Manusia sentiasa perlu bergerak untuk memenuhi keperluan dan impian hidupnya. Lazimnya manusia tidak akan berasa puas hati dengan apa yang dimilikinya lalu mencari tempat lain yang pada tanggapannya lebih baik dan lebih menarik dariapada tempat yang biasa didiaminya. Demikianlah 29 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 kecenderungan yang ada pada diri manusia. Dari kecenderungan inilah manusia melakukan perjalanan yang jauh, memakan masa yang lama bukan sahaja bertujuan dagang tetapi juga tujuan-tujuan dan tuntutan-tuntutan yang lain termasuk menuntut ilmu, menyebar agama, membuka penempatan baharu dan membina peradaban. Sebenarnya pepatah jauh berjalan luas pandangan itu sememangnya terpakai dalam mana-mana budaya pun. Di Alam Melayu, dalam wilayah yang dipenuhi dengan pulau dan laut, budaya masyarakatnya amat sinonim dengan perantauan, pelayaran dan pengembaraan. Mereka bergerak dari satu pulau ke pulau yang lain lalu akhirnya menetap dan mengasaskan perkampungan atau penempatan baharu di sesuatu tempat tertentu. Demikianlah akrabnya hubungan masyarakat dengan adat budaya yang diwarisi turun temurun. Dengan latar sosial dan budaya yang sedemikian rupa, maka sudah tentu sektor pelancongan atau pariwisata yang membawa nilai perjalanan, pengembaraan, permusafiran dan perantauan adalah nilai yang menjadi sebahagian daripada kehidupan mereka. Pada masa kini sektor pelancongan telah berkembang begitu pesat sehingga menjadi suatu sektor ekonomi dan aktiviti komersial yang cukup penting dan memberikan sumbangan besar kepada KDNK negara. Malaysia tidak terkecuali. Pada 2019 (sebelum menularnya pandemik covid-19) Malaysia mencatatkan peningkatan pendapatan daripada sektor pelancongan sebanyak 2.4% iaitu meningkat kepada RM86.14 bilion berbanding tahun sebelumnya. Sementara jumlah ketibaan pelancong pula bertambah 1.0 peratus kepada 26.1 juta pada 2019 berbanding angka tahun sebelumnya. Dari segi pendapatan, Malaysia mencatatkan peningkatan pendapatan daripada sektor pelancongan sebanyak 2.4 peratus iaitu meningkat kepada RM86.14 bilion pada 2019.3 manakala jumlah ketibaan pelancong pula bertambah 1.0 peratus kepada 26.1 bilion pada 2019 berbanding angka tahun sebelumnya.4 Dengan menjadikan segala keunikan dalam pelbagai resam kehidupan manusia dalam lingkungan ekosistemnya sebagai aset utama bagi dijadikan daya tarikan untuk menarik pengunjung datang berkunjung dan seterusnya menjana ekonomi daripada limpahan kehadiran para pengunjung tersebut. Ini kaedah konvensional dalam menjadikan pelancongan atau pariwisata sebagai aktiviti komersial dan sumber ekonomi negara. Secara umumnya sektor pelancongan atau pariwisata boleh dibahagikan kepada beberapa kategori antaranya pelancongan domestic, pelancongan keluar (outbound) dan pelancongan masuk (inbound). Selain itu terdapat banyak jenis pelancongan bergantung kepada minat dan kesukaan para pelancong sendiri. Ada yang melancong untuk hiburan, ada yang melancong untuk sukan, ada yang melancong untuk perubatan, ada yang melancong untuk 3 Data tahun 2019 digunakan di sini memandangkan tahun ini merupakan yang terakhir sebelum berlakunya pandemik Covid-19 4 Lihat, kepada-ekonomi-malaysia-pada-2019-237781 30 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 mengenali budaya orang tempatan, ada yang melancong untuk menikmati keindahan alam sekitar dan seumpamanya. Ternyata manusia memiliki kehendak, citarasa dan kemahuan sendiri yang berbeza dalam menentukan destinasi perjalanan dan pengembaraannya. Ini di tambah pula dengan wujudnya pelbagai kemudahan perjalanan termasuk pengangkutan udara, darat dan laut yang memberikan pilihan kepada para pelancong untuk melakukan perjalanan dan lawatan mereka. Selain itu terdapat pertumbuhan yang pesat dalam sektor hospitaliti memberikan banyak pilihan kepada para pengunjung sesuai dengan keadaan keperluan dan kemampuan mereka. Kertas ini cuba mengupas beberapa isu yang melingkungi salah satu sub-sektor pelancongan iaitu pelancongan budaya, sejarah dan warisan. Berbagai persoalan dan permasalahan dalam mengangkat domain sub-sektor sejarah dalam industri pelancongan di Malaysia. Persoalan-persoalan ini akan cuba dikupas dengan lebih mendalam seperti dengan menyelami permasalahan yang asas antaranya persoalan sejauh manakah sejarah mengambil tempat dalam industri pelancongan atau menarik minat para pemain industri? Sejauh manakah kemajuan keusahawanan dalam industri pelancongan sejarah di negara ini? Apakah permasalahan yang membelenggu sub-sektor pelancongan sejarah dan apakah jalan keluar daripada kemelut ini? Bagaimana keusawanan sejarah ini dapat dikembangkan potensinya sehingga mampu menjana pendapatan dan seterusnya mampu mengukir nama berkembang dalam industri ini? Sejak dahulu lagi, budaya, sejarah dan warisan merupakan antara daya tarikan penting yang dominan dalam aktiviti pelancongan. Mengembara dan bermusafir ke tempat yang jauh dengan tujuan untuk menerokai pelbagai kesan artifak tinggalan masa lampau berserta segala keindahan, misteri dan keajaiban yang wujud pada artifak dan lokasi sejarah berkenaan bukanlah suatu konsep baharu. Ia telah wujud berabad lamanya dan hingga kini terus menerus menjadi asbab dan dorongan mengapa orang melakukan sesuatu perjalanan atau permusafiran. Pelancongan sejarah atau warisan bermaksud melakukan perjalanan dengan tujuan utama untuk menerokai sejarah, tinggalan artifak dan warisan sesuatu tempat. Ini mungkin bermaksud lawatan ke tempatan yang mendokumentasikan masa lampau melalui artifak, tinggalan kraf, seni dan sastera, atau malah sesuatu yang menarik seperti tradisi kulinari asli di tempat asalnya. tapak seni bina bersejarah, melawat muzium Walau pun sektor pelancongan it luas, pelbagai dan rencam sifatnya, terdapat pengunjung yang menggabungkan kecenderungan mereka terhadap sejarah dengan aspek tarikan dan keseronokan yang lain seperti hiburan, membeli-belah, persekitaran serta penginapan resort dan aktiviti-aktiviti rekreasi yang menarik. Tempat atau lokasi yang mempunyai nilai warisan yang kaya digabungkan dengan infrastruktur pelancongan yang menarik, selesa dan baik sudah tentu dapat memenuhi kecenderungan dan minat semua kategori pelancong dan sudah tentu akan mendapat penarafan tertinggi dari segi 31 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 populariti sebagai destinasi pelancongan. Hal yang demikian dapat dilihat misalnya bagaimana bandar-bandar di Eropah yang terkenal dengan tinggalan artifak dan sejarah peradaban lampau yang masyhur, digabungkan dengan elemen kemodenan dan pelbagai bentuk hiburan menjadikannya tarikan pelancongan yang hebat dan menarik. Disatu pihak yang lain, kehadiran pengunjung ke lokasi-lokasi tersebut telah membuka ruang dan peluang yang luas bagi perkembangan pelbagai sektor perkhidmatan dan hospitaliti. Ia membuka banyak peluang kepada para usahawan dalam pelbagai sektor yang menyokong ekosistem industri pelancongan. Dalam konteks inilah para usahawan menjadikan bahan lokasi atau artifak sejarah sebagai "komoditi" apatah dengan pesatnya perkembangan industry. 2. Pelancongan sejarah, warisan dan budaya Melayu di Malaysia Sejak dahulu lagi pelancongan merupakan antara sektor yang cukup signifikan dalam menyumbang kepada ekonomi negara. Melihat kepada kepentingan, potensi dan sumbangan sektor ini, kerajaan Malaysia telah mengambil inisiatif menubuhkan satu kementerian yang khusus bagi mengendalikan hal ehwal berkaitan pemajuan industri pelancongan dalam negara. Ini kerana kepentingan sektor pelancongan yang menyumbang bukan sahaja kepada ekonomi, akan tetapi juga kepada aspek yang lain termasuk, politik, diplomasi dan imej negara secara keseluruhannya. Bermula dengan penubuhan Jabatan Pelancongan di bawah Kementerian Perdagangan Malaysia pada tahun 1959, sektor pelancongan telah dibangunkan selari dengan pembangunan negara. Dalam RMK2 (1971-1975) misalnya, sektor pelancongan telah diberikan penekanan dan peranan yang labih besar dan persepadu bagi memastikan sektor ini terus berkembang maju seiring dengan arus perdana pembangunan negara, maka kerajaan telah menunjukkan sokongan kepada sektor pelancongan dengan penubuhan Kementerian Kebudayaan dan Pelancongan pada Ini diikuti dengan pembentukan sebuah kementeriaan yang lebih khusus dalam menjaga pelbagai perkara dalam industri pelancongan dengan nama Kementerian Kebudayaan dan Pelancongan pada 20 Mei 1992. Kementerian ini kemudiannya ditukar namanya kepada Kementerian Kebudayaan, Keseniaan dan Pelancongan atau lebih dikenali sebagai MoCAT. tahun 1987. Seterusnya pada 2004, satu kementerian khas ditubuhkan untuk mengurus hal ehwal pelancongan iaitu Kementerian Pelancongan Malaysia atau MoTour. Pada 2013, MoTour telah dijenamakan semula sebagai Kementerian Pelancongan dan Kebudayaan Malaysia (MOTAC). Ini dilakukan bagi mengiktiraf peranan serta hubungan pelancongan dan kebudayaan. Ini termasuk dalam usaha mempromosikan Malaysia sebagai destinasi pelancongan pilihan dunia. Malaysia menggunakan tag "Malaysia, Truly Asia". Pada 2018, kementerian ini kembali mengambil nama Kementerian Pelancongan, Seni dan Budaya Malaysia. 32 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 Daripada evolusi yang dilalui oleh kementerian yang berkait dengan hal ehwal pelancongan ternyata sektor ini sememangnya menjadi sektor yang tidak pernah ditinggalkan atau tersisih daripada perancangan pembangunan negara. Namun dalam usaha memajukan sektor pelancongan ini, satu sub-sektor yang penting iaitu pelancongan budaya, sejarah dan warisan secara umumnya masih belum begitu berkembang. Masih terdapat banyak aspek yang belum diterokai sepenuhnya dalam menarik kehadiran pengunjung dan pelawat ke destinasi- destinasi yang berkaitan budaya, sejarah dan warisan ini. Rata-ratanya pada waktu ini masih beroperasi dengan "menumpang" sub-sektor yang arus perdana seperti hiburan, sukan dan lain-lain. Dalam erti kata lain pelancongan budaya, sejarah dan warisan di Malaysia masih lagi bersifat pinggiran dan belum berada dalam arus perdana untuk menjadi tarikan utama pelancongan. Dalam kebanyakan situasi, pelancongan budaya, sejarah dan warisan bukanlah menjadi "tarikan utama", akan tetapi pengunjung yang datang itu mengambil kesempatan daripada lawatan mereka bagi tujuan hiburan, rekreasi dan sukan. Apa yang dimaksudkan tarikan utama atau arus perdana di sini adalah pelancong yang datang sememangnya bertujuan untuk berkunjung dan melawat ke lokasi-lokasi berkenaan. Sebagai contoh pelancong yang datang ke Mesir untuk melihat pyramid, atau ke Rome untuk melihat kesan tinggalan tamadun Romawi, atau ke Istanbul untuk melihat kesan tinggalan tamadu Islam era Usmaniyyah. Apa yang penting di sini adalah bagaimana sub-sektor pelancongan kebudayaan, sejarah dan warisan di Malaysia dapat di angkat dan diarus perdanakan serta menjadi tarikan yang utama destinasi pelancongan. Menjadikan pelancongan budaya, sejarah dan warisan sebagai tarikan utama bermaksud destinasi-destinasi berkenaan akan menjadi tarikan kunjungan utama dengan segala kemudahan dan ekosistem hospitaliti yang lengkap. Dengan demikian, tempat-tempat ini akan menarik satu kelompok dalam segmen pasaran industri pelancongan iaitu golongan yang meminati budaya, sejarah dan warisan masyarakat. tempat 3. Historiopreneur di Malaysia Hostoriopreneur atau keusahawanan sejarah adalah satu konsep yang merujuk kepada para penggiat atau mereka yang menjadikan budaya, sejarah, pensejarahan serta pelbagai seni dan artifak warisan sebagai suatu komoditi yang memiliki nilai niaga yang berupaya memberikan pulangan kewangan kepada pengusahanya. Mereka yang menjadikan budaya, sejarah dan warisan sebagai komoditi ini merangkumi para penggiat budaya atau sejarawan sendiri atau terdiri daripada para usahawan atau pengusaha yang meletakkan nilai komersil kepada budaya, sejarah dan warisan. Mereka ini menjadikan sejarah budaya dan warisan sebagai perniagaan dan menjana pendapatan daripadanya. sebagai historiopreneur atau keusahawanan sejarah. yang diistilahkan Inilah 33 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 istilah historiopreneur sebenarnya mencakupi bidang yang sangat luas. Ia merangkumi apa sahaja bentuk dan dan segala jenis perniagaan yang menjadikan budaya dan seni dalam segala cabangnya serta sejarah dan warisan dengan segala kerencamanya. Daripada seni kraf hinggalah kepada artifak dan lokasi tapak warisan, semuanya termasuk dalam skop keusahawanan sejarah ini. Tertakluk kepada prinsip ekonomi "penawaran dan permintaan" segala bahan yang berkaitan budaya, sejarah dan warisan tetap ada nilai niaga atau nilai pasaran selagi ada yang meminati dan mahu memilikinya atau dengan erti kata lain ada permintaan. Ini bermakna perniagaan barangan antik misalnya, adalah juga termasuk di bawah ruang lingkup historiopreneur. Oleh yang demikian, terpulanglah kepada kreativiti dan kebolehan seseorang mengolah sesuatu bahan untuk dijadikan komoditi yang ada nilai niaganya. Sehubungan itu kefahaman kita tentang nilai sejarah harus segera berubah daripada melihatnya sebagai sesuatu yang usang dan tidak bernilai kepada suatu produk komersil yang boleh memberikan pulangan lumayan kapada pengusahanya. Ini termasuk apa yang diistilahkan sebagai pelancongan sejarah yang merupakan produk pelancongan yang kian mendapat sambutan sejak kebelakangan ini. Berasaskan konsep yang dihuraikan ini, Terdapat trend yang semakin meningkat dalam kalangan pelancong atau parawisata untuk menggunakan masa mengamali sendiri pengalaman menikmati budaya. Percutian yang dirancang bukan sahaja melihat pemandangan tetapi mengetahui sejarah, warisan dan budaya sesuatu tempat sebagai menambahkan pengetahuan terhadap budaya tempatan. Malahan sejak kebelakangan ini lebih ramai mengambil bahagian dalam acara budaya, melawat muzium, galeri dan menikmati pengalaman budaya, sejarah dan warisan tempatan. Pada masa kini bentuk pandangan tradisional budaya parawisata yang menarik kepada budaya bermutu menghadapi cabaran dengan generasi baru tarikan budaya popular yang dilahirkan oleh industri pelancongan (Richards, 2005). Sehubungan dengan itu perkembangan pelancongan budaya bergantung kepada perubahan tourist customs dan peningkatan kesedaran dalam kalangan operator pelancongan terhadap kerelevenan budaya, social dan ekonomi menghasilkan "cultural goods" (McIntosh and Goeldner, 1986; Van der Borg, dll, 1996). Cultural goods inilah yang menjadi semakin penting dalam industri pelancongan kerana keberkesanannya untuk mendapatkan pulangan ekonomi yang bernilai tinggi. Ia bukan sahaja memberi pulangan kepada penduduk tetapi juga memberikan kesan pengukuhan eknomi negara. Cabaran yang utama bagi pelancongan budaya ialah mengahsilkan produk yang dapat menarik pelancong. Kini, dengan adanya peranan yang dimainkan oleh UNESCO dalam memberikan pengiktirafan terhadap budaya sesuatu tempat, banyak sekali membantu pelancong untuk mencari keaslian dalam pelancongan budaya. Perkembangan ini adalah kerana pelancong budaya sebenarnya mahu melihat bahan budaya yang dipersembahkan adalah yang terpelihara, asli, 34 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 tulen dan unik. Langkah ini juga seiringan dengan minat yang semakin meningkat serta komitmen World Heritage Centre untuk mengembangkan kesedaran akan perlunya memelihara warisan budaya bagi genarasi masa depan (UNESCO, 1972) Hampir semua negara di dunia pada hari ini sedar akan kemampuan budaya dijadikan sebagai produk pelancongan. Dalam hal ini, terdapat dua perkara penting yang perlu diberi perhatian. Pertama, apakah bidang-bidang keusahawanan yang dapat dibangunkan daripada pelancongan budaya? Terdapat beberapa bidang yang utama seperti penginapan (hotel, resort, challet, inap desa, dan lain-lain), pengusaha perkhidmatan, telekomunikasi, kulinari, kraf, pameran (muzium, galeri) dan hiburan. Kedua ialah apakah produk itu dapat menarik minat orang ramai dalam kegiatan pelancongan? Pengusaha atau operator memberikan perkhidmatan yang dapat memenuhi kehendak pelancong. Bagaiamanpun ini tidak dapat dilakukan secara sendirian kerana mereka juga perlu bergantung kepada pihak pemerintah serta agensi yang berkaitan untuk menyediakan produk pelancongan budaya, sejarah dan warisan yang menarik. Dalam hal ini di Malaysia pihak pemerintah memandang kepentingan ini dengan membentuk sebuah kementerian iaitu MOTAC yang mengadunkan pelancongan dengan budaya, warisan dan sejarah. Ditubuhkan juga Majlis Pelancongan Negara memainkan peranan sebagai badan yang menyatukan semua pihak yang terlibat dalam pelancongan budaya. Di peringkat negeri pula agensi khusus ditubuh seperti Muzium, badan pelancongan, Jabatan Kesenian, Kebudayaan Negeri. Manakala diperingkat lokaliti kerajaan tempatan menubuhkan majlis kebudayaan, majlis perbandaran, jabatan perancangan dan perbandaran bagi menyusun atur keperluan pelancongan budaya, sejarah dan warisan. Langkah kerajaan Malaysia mengembangkan pelancongan sebagai sebuah industri ekonomi dapat dimanfaatkan oleh pengusaha pelancongan. Seringkali mereka yang terlibat dalam bidang ini mendapat bantuan dan sokongan daripada pihak agensi dan pemerintah. Malahan galakan kepada usahawan untuk menceburi pelancongan menjadikan semakin kuat kesedaran untuk memelihara warisan sejarah dan budaya. Ia menggerakkan banyak pihak untuk bergerak seiring. Antaranya operator pelancongan, syarikat dan pengangkutan, permuziuman. Di Pulau Langkawi misalnya, kegiatan usahawan dalam bidang pelancongan budaya menyebabkan pelbagai usaha dilakukan bagi memperkenalkan pulau ini sebagai produk yang dapat menarik ramai pelancong dari dua kategori pelancong dalam negara dan pelancong antarabangsa. Antara usaha utama ialah memperkenalkan sebagai Geopark yang diiktiraf oleh UNESCO. Dengan adanya peracangan yang strategic dan berkesan yang dilakukan oleh Langkawi Development Authority (LADA) berbagai produk pelancongan budaya diperkenalkan seperti makam Mahsuri, Pulau Tuba, Tasik Dayang Bunting (Mohd Samsudin, Sulong Mohamad, 2013). Adalah penting keutamaan kepada pemain kepada industri pelancongan di perhotelan, penyedia makanan, cenderamata 35 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 Pulau Langkawi adalah terdiri daripada penduduk tempatan tambahan pula pemberian taraf Geopark oleh UNESCO perlu memenuhi syarat bahawa ia akan memberikan pulangan sosio-ekonomi kepada penduduk tempatan. Dua negeri di Malaysia yang sinonim dengan industri pelancong budaya ialah Melaka dan Pulau Pinang. Kedua-dua negeri ini diberikan taraf the Historic Cities of the Straits of Malacca melibatkan bandar George Town dan Melaka sebagai UNESCO Wolr Heritage Site pada 7 Julai 2008 (UNESCO 2009) Di dalam pengiktirafan yang diberikan kedua-dua bandar ini didapati telah menujukkan The Oustanding Universal Value (OUV) di dalam memelihara sejarah dan budaya sejak 200 tahun (Melaka) dan 500 tahun (George Town) terutama dalam bidang warisan pelbagai budaya. Pemberian taraf ini telah merancakkan lagi kegiatan keusahawan pelancongan khususnya dalam kalangan pemain (operator) tempatan. Selain agensi pemerintah pemain pelancongan dibantu oleh Pertubuhan Bukan Kerajaan (NGO's) yang sering berkongsi maklumat dalam pemeliharaan warisan dan budaya sama ada warisan tangible atau warisan intangible. Antara pemain industri pelancongan yang terdapat di kedua-dua tampat ini ialah penyedia makanan, persembahan budaya dan pemuziuman. Ketiga-tiga kumpulan berkembang sebagai usahawan pelancongan. 4. Pelancongan sejarah, budaya dan warisan di Malaysia Berasaskan perkembangan industri pelancongan masakini, beberapa aspek dalam sejarah, budaya dan warisan telah diangkat sebagai komoditi yang digunakan sebagai produk pelancongan. Ia boleh di bahagikan kepada beberapa elemen seperti berikut. a. Artifak/fotografi Artifak sejarah merupakan bahan buatan manusia yang ada nilai sejarah dan keunikan tersendiri. Biasanya artifak disimpan di sesuatu tempat seperti muzium, galeri dan lain-lain. Sememangnya artifak sejarah adalah antara Ini kerana artifak sejarah akan produk pelancongan yang penting. memberiakan suatu gambaran tentang kehidupan sesebuah masyarakat pada mada lampau. Dari tinggalan artifak kita dapat mengetahui budaya, cara hidup, sistem nilai serta kemajuan dan peradaban yang pernah dicapai oleh sesuatu masyarakat. Pengunjung datang melawat tempat-tempat simpanan artifak ini untuk menyaksikan dengan lebih dekat, membuat kajian atau melakukan dokumentasi. Selain itu bagi mereka yang suka merakamkan gambar-gambar atau membuat liputan berita, rencana dan sebagainya akan berkunjung ke tempat berkenaan. b. Lokasi/tapak arkeologi Tapak arkeologi adalah lokasi atau tempat fizikal atau beberapa kumpulan tapak yang menjadi bukti aktiviti masyarakat masa lampau yang dikekalkan, terpelihara atau dipulihara. Tapak arkeologi ini merangkumi bahan tinggalan 36 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 purba atau bernilai prasejarah atau bahan bersejarah (dan termasuk juga kontemporari). Bahan-bahan atau tapak-tapak ini sama ada yang telah dikaji dan di dokumentasikan berasaskan rekod dan kajian menggunakan disiplin arkeologi. Tapak-tapak ini mungkin terdiri daripada puing-puing lama yang masih bersisa dan masih dapat dilihat hinggalah kepada bangunan atau struktur yang sedang dan masih digunakan. Kesemua ini bleh dijadikan produk pelancongan dan menjadi daya tarikan kepada pengunjung. c. Rekreasi dan hiburan Dalam pelancongan sejarah, tersapat juga aspek rekreasi atau hiburan yang dijadikan sebahagian produk pelancongan. termasuk seni persembahan yang dipersembahkan kepada para penonton dengan seni suara, muzik dan bunyi-bunyian serta tarian. Kesemua bentuk hiburan tradisional dipersembahkan kepada pengunjung untuk tujuan hiburan, maklumat dan juga pendidikan. Oleh yang demikian berbagai segmen pengunjung akan memberikan sambutan kepada produk sebegini sama ada mereka yang datang untuk semata-mata berhibur atau untuk melakukan kajian atau bagi kanak- kanak sekolah misalnya ia merupakan pendidikan dan pendedahan kepada mereka. serta bentuk (participatory/experiential tourism) iaitu satu bentuk pelancongan di mana para pengunjung datang untuk merasai sendiri pengalaman dengan melibatkan diri secara langsung dengan pelbagai aktiviti yang berkaitan dengan sejarah, komuniti, budaya, makanan dan persekitaran sesuatu lokasi pelancongan sejarah. Ini juga Terdapat pelancongan ikut 5. Cabaran dan Potensi Dalam era kepesatan teknologi yang amat mencabar kini, terdapat kecenderungan beberapa pihak untuk mengukur kepentingan sesuatu ilmu atau subjek dengan nilai material atau kebendaan. Nilai sesuatu diukur dengan sejauh mana ia memiliki "harga" atau pulangan dalam bentuk monetari. Tidak terkecuali juga bidang-bidang ilmu yang dipelajari dan diterokai juga dinilai daripada sejauh mana ilmu tersebut dapat memberikan pulangan dalam bentuk material. Dalam kata lain semua ini di nilaikan sebagai barangan atau komoditi yang mana hasilnya dapat dirasakan dalam bentuk material. Persoalannya, wajarkah semua perkara diukur secara sedemikian itu? Menggunakan pengukuran seperti ini sebenarnya sangat berbahaya. Ia berbahaya kerana dalam proses peradaban manusia, semua ilmu yang dapat memberikan nilai kepada kehidupan manusia, sama ada secara "tangible" atau secara "intangible" itu penting. Menolak kepentingan sesuatu bidang ilmu misalnya hanya kerana ia dilihat "usang" pada tanggapan mereka dengan mengukur daripada sudut tangible semata-mata adalah suatu pandangan yang sangat tersasar. Bidang sejarah sebagai suatu bidang tradisi dalam kurikulum pengajian di institusi pendidikan sama ada di peringkat rendah atau di peringkat tinggi 37 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 tidak terkecuali daripada menjadi "mangsa" kepada persepsi songsang ini. Banyak pihak yang melihat ilmu sejarah dan pensejarahan ini sebagai ilmu yang semakin lama semakin using dan tidak dapat membantu kemajuan ekonomi sesebuah negara lalu sejarah dipinggirkan daripada arus perdana pengajian Ilmu sejarah dan pensejarahan sebagai ilmu yang tidak dapat menjamin pulangan dalam bentuk peluang pekerjaan maupun perniagaan. Kesan ke atas sisi pandang seperti ini menjadikan sejarah tidak lagi memiliki daya saing untuk bersaing khususnya dalam era digital pada masakini. ilmu-ilmu moden sains dan teknologi. Tambah memburukkan keadaan, ketiadaan daya saing itu di lihat sebagai suatu kelemahan yang menjadikan sejarah sebagai sasaran kritikan. Walhasil, sejarah tidak lagi diminati dan banyak institusi pengajian tinggi yang mulai mengecilkan peranan dan kedudukan subjek sejarah dalam kurukulum. Sejarah dianggap subjek yang tidak penting dan tidak menjanjikan masa depan yang cerah dan baik kepada seseorang. Inilah kesan langsung daripada penggunaan kayu ukur yang salah dalam menilai sesuatu. Sejarah adalah salah satu daripada mangsanya. Persoalan seterusnya, benarkah sejarah itu seperti yang persepsikan di atas? Jawapannya tidak! Sejarah juga seharusnya memiliki nilai yang sama dengan bidang-bidang yang lain. Namun hal ini sukar untuk berlaku jika sekiranya para sarjana dan penggiat sejarah gagal mengangkat martabat sejarah setanding dengan subjek yang lain. Seharusnya ilmu sejarah diberikan nafas baharu dengan mempersembahkannya sebagai satu bidang ilmu yang dinamik, memiliki nilai komersial sama seperti ilmu yang lain. Sejarah harus ditampilkan dengan imej yang segar dan progresif. Sejarah harus dibugarkan dengan segala potensinya bagi menjadikannya satu bidang ilmu yang ada nilai niaga dapat memberikan pulangan dalam bentuk monetari kepada penggiat dan pengusahanya. Inilah yang menjadi cabaran besar kepada para sarjana dan ilmuan dalam bidang ini. Kreativiti mereka teruji untuk mennyampaikan ilmu kepada pelajar dan dalam masa yang sama mendidk para pelajar itu untuk membina kerjaya dan perniagaannya dalam bidang sejarah. Pelancongan sejarah seperti yang bahaskan di atas amat besar potensinya jika masyarakat khususnya penggiat dan usahawan sejarah memiliki keupayaan dan dayareka untuk mengangkat elemen sejarah sebagai salah satu produk pelancongan yang terpenting dalam negara. Sesungguhnya, pelancongan budaya, sejarah dan warisan memberikan pulangan besar kepada kebanyakan negara yang memberikan perhatian kepada sektor ini. Oleh sebab itu hampir setiap negara membina kerangka dasar bagi Pelancongan Budaya dengan menyusun perancangan menggerakkan aktiviti ini. Pemerintah sebagai kuasa pusat memainkan peranan utama dalam membina dasar-dasar pelancongan budaya yang lebih berdaya-saing selaras dengan perubahan zaman. Industri yang bersifat dinamik memerlukan pemerintah melibatkan pemegang taruh dan pemain 38 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 industri untuk terlibat dalam proses perancangan lagi. Di Malaysia pemerintah telah menggubal National Tourism Policy 2020-2030 sebagai satu usaha sama yang bersepadu antara pemerintah dan masyarakat untuk memberikan fokus menggiatkan industri pelancongan khususnya pelancongan budaya (MOTAC, National Tourism Policy 2020-2030, 2020). Antara perkara utama yang dilakukan dalam dasar ini ialah mengenal pasti cabaran dan potensi plancongan budaya dan kemudian merangka strategi terhadapnya. Beberapa cabaran yang dikenalpasti dalam kegiatan pelancong budaya di Malaysia adalah seperti berikut: a) Kegiatan pemasaran yang berdaya-saing dengan penggunaan teknologi dan kemudahan IT bagi menarik pelancong. Kempen pemasaran untuk menarik pelancong yang masih dalam bentuk konvensional tidak lagi berupaya menarik lebih ramai pelancong sedangkan beberapa negara sepenuhnya kaedah maju dan pemasaran berasaskan elektronik e-marketing. Rangka yang dilakukan oleh MOTAC ialah mempertingkatkan tenaga bergerak bersama antara pemerintah dan pemain industri pelancongan. Kurangnya inovasi dalam mempamerkan produk pelancongan budaya. Kebanyakan pengusaha pelancongan budaya kurang pendedahan dan masih menggunakan kaedah lama dalam memasarkan produk mereka. Ini menjadikan kurang minat pelancong untuk datang kembali kerana berasa tidak puas dengan lawatan pertama. Apa yang berlaku kebanyakan pelancong hanya datang bukannya pelancong berulang. Keadaan ini berlaku misalnya dalam aspek persembahan dan pameran mengenai warisan dan budaya. Ini berbeza dengan kegiatan pelancongan budaya di Eropah misalnya yang menarik ramai pelancong "berulang" kali datang melihat. Sudah tentu pemain industry tidak dapat melakukan inovasi seandaikanya tiada pendedahan diberikan kepada mereka. Cara terbaik ialah berkerjasama antara pemerintah dan pemain industri melakukan inovasi dalam melahirkan produk pelancongan budaya. Kewujudan dataraya (big data) tidak dimanipulasikan sepenuhnya. Kurangnya analisis dataraya dalam sektor pelancongan budaya yang dapat digunakan oleh pemerintah dalam merencanakan dasar-dasar yang berkesan dalam membangunkan industri pelancongan budaya. Data-data tentang gelagat pelancong dan trend pelancongan terkini misalnya, penting sekali dalam membangunkan merangka dasar membangunkan industri pelancongan negara. Persepsi bahawa kegiatan pelancongan budaya kurang memberikan keuntungan ekonomi kepada masyarakat desa atau luar bandar. Ini mengurangkan minat usahawan dalam sektor berkenaan untuk tidak mahu terlibat sebagai pemain industri sedangkan mereka ini merupakan aset terbesar dalam kegaiatan pelancongan budaya. Lebih ramai pemain industri yang terlibat akan lebih rancak kegiatan ekonomi yang dapat terkehadapan mengoptimumkan b) c) d) 39 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 e) dinikmati oleh penduduk luar bandar. Antara kaedah yang boleh digunakan ialah meningkatkan membantu pemain industri pelancongan dari kawasan luar bandar melaui kaedah pendigitalan, khususnya dalam aspek pemasaran dan urusniaga. Kegiatan budaya masyarakat yang semakin malap akibat kurangnya minat masyarakat untuk terlibat. Bilangan mereka yang terlibat dalam kegiatan budaya semakin kurang kerana golongan muda tidak lagi melihat ia memberikan pulangan ekonomi yang baik berbanding penglibatan dalam sektor ekonomi yang lain. Negara tidak lagi dapat mempamerkan budaya masyarakat sebagai product pelancongan menyebakan semakin banyak kehilangan warisan budaya. Antara cara terbaik untuk mengatasinya ialah melalui amalan budaya pelancongan yang dapat dikekalkan. Pulangan ekonomi yang lebih baik dan lumayan akan dapat menahan mereka daripada berpindah kepada sektor pekerjaan dan keusahawanan yang lain. Hal ini memerlukan sokongan yang kuat dari oleh pemerintah dari segi pendanaan dan bimbingan diperlukan dalam usaha mengekalkan warisan budaya bagi dijadikan produk pelancongan. 6. Promosi dan pemasaran Dalam apa juga perniagaan, aspek promosi dan pemasaran adalah antara yang terpenting. Walau sebagus atau sebaik mana pun sesuatu produk, jika aspek pemasaran dan promosinya tidak berkesan akan tetap menemui kegagalan. Lebih-lebih lagi bagi produk yang bersifat tidak alih (static) yang memerlukan pelanggan datang mengunjungi secara fizikal. Ia umpama sebuah bilik pameran (showroom) besar yang menawarkan pelbagai tarikan kepada pengunjung. Dengan strategi pemasaran yang menarik sesuatu produk pelancongan akan dapat menarik pengunjung melawati lokasi berkenaan. Di Malaysia, meskipun terdapat banyak lokasi pelancongan sejarah, akan tetapi berasaskan tinjauan semasa, aspek promosinya kelihatan masih pada tahap kurang memuaskan. Banyak tempat atau destinasi menarik yang berpotensi dalam pelancongan sejarah masih tidak diketengahkan dengan sebaiknya dan maklumatnya tidak sampai kepada pelancong. Dalam era digital kini, kaedah promosi yang paling mudah, murah, pantas dan berkesan adalah menggunakan teknologi jaringan komunikasi dan internet. Kita sedia maklum bahawa setiap pengunjung yang mahu melawati sesuatu destinasi akan terlebih dahulu mendapatkan maklumat tentang tempat-tempat berkenaan. Di sinilah pentingnya kreativiti dan persembahan maklumat tentang daya tarikan dan keistimewaan sesuatu tempat itu dapat dipamerkan dan seterusnya menarik kehadiran pelancong. Sepintas lalu, bagi menilai sejauh mana pemasaran dan promosi destinasi pelancongan budaya, sejarah dan warisan serta sejauh mana destinasi pelancongan ini tersenarai dalam peta pelancongan di Malaysia, satu tinjauan laman sesawang yang awal dilakukan menerusi enjin carian dalam 40 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 menyenaraikan tempat-tempat tarikan berkenaan. Dengan menggunakan enjin carian google dengan kata kunci "historical tourism Malaysia" dengan merujuk tujuh laman sesawang yang agak popular, beberapa dapatan telah diperolehi seperti berikut. i. Laman sesawang menyenaraikan 11 destinasi sejarah di Malaysia o Melaka Sultanate Palace Museum,malaka o Bukit China Melaka o Sri Mariamman Temple Kuala Lumpur o A'famosa Melaka o St George Church, Pulau Pinang o Kuan Yin Temple, Pulau Pinang o St Paul Church, Melaka o Cheng Hoon Temple Melaka o Christ Churh Melaka o Snake Temple Pulau Pinang o Fort Cornwallis, Pulau Pinang ii. Laman menyenaraikan 12 teratas tempat sejarah menarik o Malacca Sultanate Palace, Melaka o Bukit Chin, Melaka o Kampung Kling Mosque, Melaka o Sri Mahamariamman Temple, K.L o The A'famosa Fortress, Melaka o St. George Church, Pulau Pinang o Kuan Yin Temple, Pulau Pinang o Cheng Hoon Teng, Melaka o Snake Temple, Pulau Pinang o St. Paul's Church, Melaka o Hang Tuah's Well, Melaka o Hang Jebat and Hang Kasturi's Mausoleum, Melaka iii. Laman menyenaraikan 15 tempat bersejarah dn Malaysia o Malacca Sultanate Palace, Melaka o Bukit China, Melaka o Kampung Kling Mosque, Melaka o Sri Mahamariamman Temple, KL o The A'famosa Fortress, Melaka o St. George Church, Pulau Pinang o Kuan Yin Temple, Pulau Pinang o Cheng Hoon Teng Temple, Melaka o Snake Temple, Pulau Pinang o St. Paul's Church, Melaka 41 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 o Hang Tuah Well, Melaka o Hang Jebat And Hang Kasturi's Mausoleum, Melaka o Fort Cornwallis, Pulau Pinang o Christ Church, Melaka o Sultan Ibrahim Building, Johor iv. Laman "myweekendplan.asia" menyenaraikan 10 destinasi teratas tarikan sejarah di malaysia o A'famosa, Melaka o Sri Mahamariamman Temple, K.L o Fort Cornwallis, o Old Kuala Lumpur Railway Station, KL o Hang Tuah's Well, Melaka o Cheng Hoon Teng Temple, Melaka o Sultan Abdul Samad Building, K.L o Saint Paul's Church, Melaka o Melaka Sultanate Palace Museum, Melaka o Kampung Kling Mosque, Melaka v. Laman pula menyenaraikan 8 destinasi o Sultan Abdul Samad Building, K.L o Petronas Towers, K.L o Batu Caves, Selangor o Sri Maha Mariamman Temple, K.L o Best Historical Places in Penang o Fort Cornwallis, Pulau Pinang o Cheong Fatt Tze Mansion, Pulau Pinang o Snake Temple, Pulau Pinang vi. Laman pula menyenaraikan 10 destinasi utama sejarah untuk dilawati o Sri Maha Mariamman Temple, KL o Christ Church, Melaka o Melaka Sultanate Palace, Melaka o A'famosa, Melaka o Hang Tuah's Well, Melaka o Fort Cornwallis, Pulau Pinang o Cheng Hoon Teng, Melaka o Former Royal Palace At The Royal Museum, K.L o Sultan Abdul Samad Building, K.L o Kuala Lumpur Railway Station, K.L vii. Laman menyenaraikan monument sejarah untuk dilawati seperti berikut 42 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 o Kellie's Castle, Perak o The City Hall, Penang o Kuala Lumpur Railway Station o Carcosa Seri Negara, Kuala Lumpur o St. Mary's Cathedral, Kuala Lumpur o Atkinson Clock Tower Hasil daipada carian berkenaan, ternyata maklumat tempat-tempat bersejarah yang menjadi destinasi kunjungan pelancong yang berasaskan budaya, sejarah dan warisan itu amatlah terhad. Senarai yang dipaparkan lebih banyak bertumpu di Lembah Kelang dan pantai barat semenanjung sahaja. Ini langsung tidak menggambarkan kekayaan khazanah negara dari segi lokasi-lokasi bersejarah yang terdapat di seluruh negara. Berdasarkan tinjauan ini sahaja, ternyata banyak yang perlu diberikan perhatian jika pelancongan sejarah ini mahu dikembangkan di seluruh negara. Ini belum lagi mengambil kira maklumat dalam dataraya yang sepatutnya dimanipulasikan sepenuhnya bagi tujuan membangunkan industry ini pada masa hadapan. 7. Penutup dan langkah ke hadapan Sebagai menyahut cabaran yang dibentangkan dalam membangunkan bidang keusahawanan sejarah atau historiopreneur ini serta dalam rangka menjadikan budaya, sejarah dan warisan sebagai komoditi yang mempunyai nilai niaga, beberapa perkara perlu diberikan perhatian. Ini termasuk melihat dan meneliti kembali sisi pandang kita melihat elemen budaya, sejarah dan warisan itu. Melihat budaya, sejarah dan warisan sebagai komoditi misalnya tidak boleh dilakukan secara sewenang-wenangnya. Ini kerana terdapat pertimbangan yang mesti diberikan dari segi bagaimana elemen-elemen berkenaan mahu dijadikan bahan komoditi yang ada nilai niaga. Namun demikian nilai niaga yang ada pada bahan warisan itu juga tertakluk kepada bagaimana keasliannya dapat dikekal dan dipertahankan. Dalam pasaran ekonomi bebas, pelancongan dan percutian adalah bentuk aktiviti yang paling meluas dengan menjadikan nilai sejarah dan warisan sebagai komoditi komersil. Kawasan pelancongan kebudayaan banyak yang telah mengalami perubahan daripada kawasan yang eksklusif sebelum ini dibuka kepada pelancongan arus perdana dan orang awam. Ini sudah tentu boleh memberikan pulangan ekonomi yang besar. Para pemain atau penggiat dalam industri pelancongan budaya, sejarah dan warisan atau historiopreneur ini biasanya mempunyai pandangan tertentu tentang sejarah dan warisan. Mereka melihat sejarah dan warisan ialah sumber atau komoditi yang boleh dieksploitasi untuk tujuan mendapatkan keuntungan. Oleh yang demikian, dikotomi antara kepentingan komersil dan pengekalan keterpeliharaan dan keaslian tempat dan artifak berkenaan sentiasa dijaga dan dipastikan. Sesuatu yang sukar dielakkan misalnya berlaku kesan fizikal terhadap bahan sejarah 43 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 atau artifak itu disebabkan bilangan pengunjung yang ramai. Oleh sebab itu aspek keterpeliharaan itu menjadi suatu yang penting bagi memastikan keutuhan dan keaslian dan ketulinannya. Sebagai langkah ke hadapan bagi industri pelancongan warisan dan dan dalam usaha meningkatkan penglibatan para penggiat historiopreneur, satu penilaian menyeluruh perlu dilaksanakan dengan menyediakan pelan induk pelancongan sejarah di Malaysia. Pelan induk ini perlu komprehensif dan dilakukan dengan teliti merangkumi aspek penyelidikan, dokumentasi, pemetaan, prasarana dan ekosistem yang dapat menyokong pemajuan industri pelancongan sejarah ini. Dalam aspek penyelidikan dan dokumentasi misalnya, masih terlalu banyak lokasi bersejarah dan warisan yang belum dilakukan kajian yang berwibawa dan dokumentasi yang autentik. Tanpa maklumat yang berwibawa daripada hasil kajian yang ilmiah dan autoritatif adalah sukar bagi sesuatu artifak atau tempat bersejarah dan warisan itu hendak dipromosikan. Untuk tujuan sebegini, penggunaan maklumat secara sejarah lisan semata-mata adalah tidak memadai. Demikan juga pemetaan yang lengkap amat diperlukan. Pada era digital sekarang, sesuatu lokasi amat senang dicari menggunakan peranti elektronik dan telefon bimbit di mana semua maklumat yang diperlukan dengan mudah dapat diperolehi. Selanjutnya mewujudkan ekosistem yang menyokong pembangunan industri ini adalah sesuatu yang mesti diberi keutamaan. Ia termasuk kelengkapan dari segi prasarana, tenaga kerja dan penggiat yang terlatih dan bermaklumat serta jaringan ketersambungan yang cekap dan selesa. Ekosistem di sini juga bermaksud penglibatan optimum dalam kalangan komuniti tempatan juga perlu dipertingkatkan. Komuniti tempatan tidak boleh cuma menjadi penonton kepada pambangunan industri pelancongan ditempat mereka. Model pembangunan pelancongan yang membawa masuk pemodal dan pekerja dari luar semata-mata tanpa penglibatan optimum penduduk tempatan untuk beroperasi di tempat berkenaan tidak akan dapat membantu kelestarian industri. tentang perkembangan industri pelancongan budaya, sejarah dan warisan di Malaysia. Ianya berkaitan dengan penglibatan para penggiat dan usahawan yang menjadikan budaya, sejarah dan warisan sebagai produk pelancongan. Dalam ertikata lain mereka adalah historiopreneur usahawan pelancongan budaya, sejarah dan warisan. Antara cabaran besar dalam membangunkan historiopreneur dan keusahawanan budaya, sejarah dan warisan ini adalah untuk menyediakan ekosistem yang kukuh dan lestari, pembangunan sumber daya manusia yang punyai minat, berbakat, kompeten dan memiliki ilmu yang bersesuaian dengan bidang ini. Minat terhadap bidang ini perlu dipupuk khususnya dalam kalangan pelajar institusi pengajian tinggi dengan menukar persepsi mereka daripada melihat sejarah sebagai bidang pengajian yang usang dan tiada nilai niaga kepada suatu bidang yang membuka peluang cukup besar Apa yang dibahaskan dalam makalah ini adalah tentang 44 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 untuk dijadikan sumber ekonomi dan boleh menjana pendapatan yang lumayan. 8. Daftar Pustaka Adams, J.L. (2010). Interrogating the equity principle: the rhetoric and reality of management planning for sustainable archaeological tourism. Journal of Heritage Tourism, 5: 103-23. Adnan Jusoh. (2022). Arkeopelancongan di Malaysia: Antara Prospek dan Cabaran, Tanjong Malim: Penerbit UPSI Binswanger-Mkhize, H.P., J.P.A. Deregt & S. Spector (ed.). (2010). Local and Community Driven Development, Washington (DC): The World Bank De La Torre, M. (ed.). (2002). Assessing the Values of Cultural Heritage, Los Angeles: The J. Paul Getty Trust Gould, P., Burtenshaw, P. (2014). Heritage Sites: Economic Incentives, Impacts, and Commercialization". in: Smith, C. (eds), Encyclopedia of Global Archaeology, Springer, New York, NY Herbet, D.L. (1995). Heritage, Tourism and Society, London: Mansell. Kausar, D.R. & Y. Nishikawa. (2010). Heritage tourism in rural areas: challenges for improving socio-economic impacts. Asia Pacific Journal of Tourism Research, 15(2). 195-213. Mason, R. (1999). Economics and heritage conservation: concepts, values, and agendas for research", in R. Mason (ed.) Economics and heritage conservation: 2-18. Los Angeles: Getty Conservation Institute McIntosh, R. W., in Goeldner, C. R. (1986). Tourism: Principles, Practices and Philosophies, 5th ed. New York: Wiley Mckercher, B. & H. Du Cros. (2002). Cultural Tourism: The Partnership Between Tourism and Cultural Heritage Management, Binghamton (NY): The Hayworth Press Mohd Samsudin, and Sulong Mohamad. (2013). Pengaruh Warisan Sejarah Dalam Industri Pelancongan Langkawi" dlm International Journal of the Malay World and Civilization, 1 (1). pp. 99-109. ISSN 0127-2721 Norhasimah Ismail, Tarmiji Masron, Azizul Ahmad. (2014). Cultural Heritage Tourism in Malaysia: Issues and Challenges, EDP Sciences ctr2014_01059.pdf) O'brien, D. (2010), Measuring the Value of Culture, London: UK Department for Culture, Media, and Sport Owitz, E. & K. Ibenholt. (2009). Economic Impacts of Cultural Heritage: Research and Perspectives. Journal of Cultural Heritage, 10: 1-8. Purchla, Jacek, (2003). Central Europe - A New Dimension of Heritage. in Purchla, J., (ed.): Central Europe: A New Dimension of Heritage, Kraków: ICC 45 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia
ICMI P-ISSN 2964-1187 Volume 3 (2022) E-ISSN 2964-1179 Richards, G. & Wilson, J. (2006). Developing Creativity in Tourist Experiences: A Solution to the Serial Reproduction of Culture?.Tourism Management, 27(6), 1209-1223. Sebastian Schröder-Esch, (2006), Practical Aspect of Cultural Heritage: Presentation, Evaluation, and Development, Weimar: Bauhaus-Universitat Van der Borg, Costa, P., & Gotti, G. (1996). Tourism in European Heritage 306-321. Cities. Annals of Tourism Research, 23(2), Zhao, J. Y., & Photchanachan, S. (2021), Commercialization Suitability Evaluation of Historical and Cultural Blocks in Beijing, China. Journal of Service 343-352. and Management, Science 14(3), 46 Zaid Ahmad & Mohd Samsuddin: Historiopreneur dan Potensi Budaya Melayu dalam Pemajuan Industri Pelancongan (Parawisata): Pengalaman Malaysia